
Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	Обща бележка 
Подкрепяме възприетата добра практика за извършване на частична предварителна оценка на въздействието на проект на Закон за ратифициране на актовете на Всемирния пощенски съюз, независимо че, съгласно § 1а, т. 3 от Допълнителните разпоредби на Закона за нормативните актове, за този вид законопроекти не е предвидено задължение за изготвяне на оценка.
С оглед на обстоятелството, че такава оценка все пак е извършена, предлагаме в нея да бъде включена възможно най-пълна информация по разглежданата проблематика, подкрепена с релевантни данни и анализ на потенциалните икономически, социални и други въздействия върху заинтересованите страни. В тази връзка правим следните конкретни препоръки:
Относно раздел 1 „Проблеми за решаване“
Предлагаме в раздела по-ясно да бъдат идентифицирани и структурирани основните проблеми, които се адресират чрез приемането на актовете на Всемирния пощенски съюз, както и отражението им върху предоставянето на международни пощенски услуги. В тази връзка, препоръчваме съдържанието да бъде допълнено с информацията от доклада на министъра относно основните промени, приети на 28-ия конгрес, като например намаляване на тегловната граница за писмовни пратки, отпадане на определени категории пощенски пратки, промени в условията за доставка на колети, въвеждане на нова система за разплащания и хармонизиране на крайните такси и др.
Относно раздел 2 „Цели“
Препоръчваме целите да бъдат формулирани по-конкретно и измеримо, така че впоследствие да може обективно да се проследи степента на тяхното изпълнение и да се извърши последваща оценка на въздействието. В тази връзка е целесъобразно целите да бъдат обвързани с очакваните резултати от ратификацията на актовете на Всемирния пощенски съюз, включително гарантиране на предоставянето на международни пощенски услуги, в съответствие с новите международни стандарти, осигуряване на стабилна правна рамка за отношенията с чуждестранните пощенски оператори и ефективно функциониране на механизмите за международни разплащания в пощенския сектор.
Относно раздел 3 „Заинтересовани страни“
Предлагаме групата на потребителите да бъде конкретизирана, като изрично бъдат посочени участниците в трансграничната електронна търговия, включително онлайн търговците и крайните потребители, които поръчват стоки чрез интернет платформи. Това се обуславя от обстоятелството, че в рамките на новата стратегия на Всемирния пощенски съюз се предвиждат промени, свързани с отпадането на услугата за колетни пратки (ECOMPRO), изменения в изискванията за удостоверяване на доставката и актуализиране на тарифната политика за международния пощенски трафик. Тези мерки могат да окажат пряко въздействие върху стопанските субекти и гражданите, участващи в електронната търговия и онлайн потреблението, поради което е целесъобразно те да бъдат изрично идентифицирани като заинтересовани страни.
Относно раздел 4 „Варианти на действие. Анализ на въздействията“
Предлагаме при представянето на Вариант 1 „Без действие“ да се опишат последиците от нератифицирането на приетите актове.
Вариант 2 следва да съдържа по-конкретно описание на предвидените промени и анализ на тяхното въздействие върху заинтересованите страни. В тази връзка, предлагаме да бъдат разгледани ефектите от отпадането на услугата ECOMPRO като самостоятелна колетна услуга, премахването на задължителното удостоверяване с подпис при доставка на колети, намаляването на тегловната граница за писмовни пратки, съдържащи документи, както и промените в системата за разплащания и крайните такси.




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	ИСКРЕН ИВАНОВ
ДИРЕКТОР НА ДИРЕКЦИЯ 
„КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“ В
АДМИНИСТРАЦИЯТА НА МИНИСТЕРСКИЯ СЪВЕТ




image2.emf
X


image1.emf
X


